Noora Louhimo Tuskassa 2013
**Battle Beast** on suomalainen heavy metal -yhtye, joka perustettiin vuonna 2008. Yhtye on julkaissut kuusi studioalbumia, joista neljä viimeisintä ovat olleet kotimaan listaykkösiä.

Historia
--------

Battle Beastin perusti kitaristi Anton Kabanen vuonna 2008 - alkuperäiseen kokoonpanoon kuuluivat kitaristit Anton Kabanen ja Juuso Soinio sekä rumpali Pyry Vikki. Pian saman vuoden aikana kokoonpanoon liittyivät myös laulaja Nitte Valo, basisti Eero Sipilä sekä kosketinsoittaja Janne Björkroth. Tämä kokoonpano esiintyi yhdessä ensimmäistä kertaa Järvenpään Pub Alabamassa keväällä 2009. 

Julkaistuaan joitakin demonauhoja ja haettuaan näkyvyyttä muutamien bändikilpailujen kautta Battle Beast sopi ensimmäisen levytyssopimuksensa tamperelaisen Hype Records -yhtiön kanssa loppuvuonna 2010. Yhtyeen ensimmäinen albumi *Steel* julkaistiin Suomessa huhtikuussa 2011, ja se nousi parhaimmillaan albumilistan sijalle seitsemän. Saman vuoden lopulla yhtye solmi kansainvälisen lisenssisopimuksen saksalaisen Nuclear Blastin kanssa, minkä seurauksena *Steel* julkaistiin uusintapainoksena yhdellä bonus-raidalla vahvistettuna 27.1.2012. Albumin Euroopan-julkaisua seurasi kuukauden mittainen Euroopan-kiertue Nightwishin lämmittelijänä keväällä 2012.

Syyskuussa 2012 solisti Nitte Valo ilmoitti lähtevänsä yhtyeestä vedoten perhesyihin. Uusia laulajakandidaatteja ilmaantui sekä Suomesta että ulkomailta. Uudeksi laulajaksi valittiin Noora Louhimo. Louhimon Kabanen löysi "sattumalta YouTubea selaillessa". Pian laulajavaihdoksesta uutisoimisen jälkeen Battle Beast lähti uudelle Euroopan-kiertueelle Sonata Arctican kanssa.

Hype Productionsin lopetettua levy-yhtiötoimintansa Battle Beast siirtyi Warner Musicille vuonna 2013. Ensimmäinen Louhimon kanssa esitetty single, Into the Heart of Danger, julkaistiin Suomessa 26.4. Muutama viikko single-julkaisun jälkeen, perjantaina 17.5.2013 julkaistiin yhtyeen toinen, *Battle Beast*-nimeä kantava studioalbumi. Levy nousi julkaisuviikollaan Suomen albumilistan sijalle 5 ja oli listalla yhteensä 17 viikkoa. Levyn julkaisua seuranneena syksynä yhtye kiersi jälleen Eurooppaa, tällä kertaa lämmitellen saksalaisyhtyeitä Powerwolf ja U.D.O.

Esimakua Battle Beast seuraavalta albumilta saatiin marraskuussa 2014, "Touch in the Night" -single näki päivänvalon. Yhdeksäs tammikuuta 2015 Battle Beast julkaisi kolmannen, *Unholy Savior* -pitkäsoittonsa, joka nousi julkaisuviikollaan Suomen albumilistan kärkeen.. Pian levyn julkaisua seuranneen Euroopan-kiertueen jälkeen, 26. helmikuuta 2015, Anton Kabasen ja muun yhtyeen teiden kerrottiin eronneen erimielisyyksistä johtuen. Kabanen oli ollut siihen asti yhtyeen säveltäjä, sanoittaja ja taiteellinen johtaja.   Hän on jatkanut musiikillista uraansa uudessa Beast In Black -yhtyeessä. Battle Beast kiersi Eurooppaa ensimmäistä kertaa pääesiintyjänä marras-joulukuussa 2015. Joona Björkroth, kosketinsoittaja Janne Björkrothin veli, kiinnitettiin yhtyeen pysyväksi kitaristiksi vuonna 2016.

"King For a Day" – yhtyeen ensimmäinen single uudistuneella kokoonpanolla –julkaistiin musiikkivideoineen joulukuussa 2016. Kappale oli Radio Rockin soitetuimpia alkuvuonna 2017. *Bringer of Pain* -nimeä kantava yhtyeen neljäs albumi julkaistiin 17. helmikuuta 2017 ja nousi edeltäjänsä tavoin Suomen albumilistan kärkeen. Levy nousi Saksan albumilistan sijalle 14. Levyn julkaisua seuranneella kiertueella Battle Beast esiintyi ensimmäistä kertaa myös Yhdysvalloissa ja Kanadassa.

Jäsenet
-------

### Nykyiset

* Juuso Soinio – kitara
* Pyry Vikki – rummut
* Eero Sipilä – basso, taustalaulaja
* Janne Björkroth – koskettimet, taustalaulaja
* Noora Louhimo - laulu
* Joona Björkroth – kitara, taustalaulaja

### Entiset

* Nitte Valo - laulu
* Anton Kabanen – lead kitara, taustalaulaja

Diskografia
-----------

### Studioalbumit

* *Steel*  (2011, Hype Records)
* *Battle Beast*  (2013, Nuclear Blast)
* *Unholy Savior*  (2015, Nuclear Blast)
* *Bringer of Pain*  (2017, Nuclear Blast)
* *No More Hollywood Endings*  (2019, Nuclear Blast)
* *Circus of Doom*  (2022, Nuclear Blast)

### Singlet

* "Show Me How to Die" (2011)
* "Enter the Metal World" (2011)
* "Into the Heart of Danger" (2013)
* "Black Ninja" (2013)
* "Touch In The Night" (2014)
* "Madness" (2014)
* "King For a Day" (2016)
* "Familiar Hell" (2017)
* "No More Hollywood Endings" (2019)
* "Eden" (2019)
* "Master of Illusion" (2021)
* "Eye of the Storm" (2021)
* "Where Angels Fear to Fly" (2022)

Lähteet
-------

1. 1 2
2. 1 2  Musiikkituottajat - Uutiset - Arkisto - Battle Beast – Bringer of Pain nousee listaykköseksi! *www.ifpi.fi*. Viitattu 28.2.2017.
3. ↑  Suomen virallinen lista 13/2019 *ifpi.fi*. Viitattu 7.11.2019.
4. ↑  Battle Beast | Biography & History *AllMusic*. Viitattu 19.8.2020. (englanniksi)
5. ↑  Battle Beast *battlebeast.fi*. Viitattu 19.8.2020.
6. ↑  Musiikkituottajat - Tilastot - Suomen virallinen lista - Artistit *www.ifpi.fi*. Viitattu 20.7.2017.
7. ↑  Battle Beastin Anton Kabanen kommentoi laulajanvaihdosta: "Tuli niin sanotusti puun takaa" *Rumba.fi*. Viitattu 1.12.2021.
8. ↑  WarnerMusic[vanhentunut linkki]
9. ↑   (Arkistoitu – Internet Archive)
10. ↑
11. ↑
12. ↑  Tekijähaku *Fono.fi*. Yleisradio. Viitattu 22.9.2017.
13. ↑  Siltanen, Vesa: Beast in Black vanhan linnan uumenissa – yhtye julkaisi ensimmäisen musiikkivideonsa *Inferno*.  8.9.2017. Pop Media. Viitattu 22.9.2017.
14. 1 2  Battle Beast - BATTLE BEAST TO UNLEASH NEW STUDIO ALBUM... | Facebook *www.facebook.com*. Viitattu 25.11.2016.
15. ↑   "BATTLE BEAST - King For A Day (OFFICIAL VIDEO)". Nuclear Blast Records (käsikirjoitus). 2016-12-15.
16. ↑  Offizielle Deutsche Charts - Offizielle Deutsche Charts *www.offiziellecharts.de*. Viitattu 28.2.2017. (saksaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Battle Beast**.
* Yhtyeen kotisivut
* Yhtyeen levyjen arviot Imperiumi.netissä
* Battle Beast Discogsissa.  (englanniksi)
* Battle Beast Encyclopaedia Metallumissa (englanniksi)

Battle Beast

| 
* Noora Louhimo
* Eero Sipilä
* Pyry Vikki
* Juuso Soinio
* Janne Björkroth
* Joona Björkroth

 |
| --- |
| 
* Nitte Valo
* Anton Kabanen

 |

|  |  |
| --- | --- |
| Studioalbumit | 
* Steel
* Battle Beast
* Unholy Savior
* Bringer of Pain
* No More Hollywood Endings
* Circus of Doom

 |



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |